‘બસ, આની જ મને બીક હતી. એટલે હવેથી મારી ચા પણ મારે જ બનાવવાની? હું તારા આંટા ઓછા કરું તો તારે ખાલી ચા જ મૂકવાની રહે ને? એમ તો મારા મનમાં હતું જ કે તું આવી જ બધી દલીલો કરશે એટલે મેં તો મારા નિવૃત્ત જીવનનો આખો પ્લાન જ તૈયાર કરી મૂક્યો છે. તને તો જરાય તકલીફ નહીં પડવા દઉં, તને બનતી મદદ કરીશ. રોજ સવાર સાંજ બગીચામાં ચાલવા ને કસરત કરવા જઈશ, લાઇબ્રેરીમાં જઈશ, મિત્રોને મળતો રહીશ, સમાજસેવા કરીશ અને ઘરમાં હોઈશ ત્યારે તું સોંપે તે કામ કરીશ. ખુશ ને? બીજા પતિઓની મને ખબર છે. એમની જેમ કંઈ પત્નીના માથા પર નહીં બેસું આખો વખત.’